Sebastian Kurz, 31 de ani, liderul Partidului Popular de centru-dreapta, este noul „copil-fantastic“ („Wunderwuzzi“) al politicii europene, ocupând funcția de ministru de Externe în Austria de la vârsta de 27 de ani.  Kurz a știut să-și forțeze ascensiunea politică pe fondul nemulțumirii poporului față de politicile permisive față de migranți și refugiați, fiind acuzat de formațiunea de extremă-dreaptă, Partidul Libertății (EPO), că „a furat“ poziția antimigranți de pe platforma acestuia și astfel l-a împins în jos în opțiunea electoratului.  A intrat în politică încă din adolescență și a fost nevoit să își întrerupă studiile la Drept pentru a urma această carieră.